в Yuanmei, г-н Xingfen Liu, не притежава, нито държи акции в друго дружество, което се занимава с производство, преработка, продажба или закупуване на разглеждания продукт, различно от самото Yuanmei. Освен това промишлеността на Съюза не е представила никакъв коментар относно потенциалните корпоративни връзки с други дружества. Също така в някои основни документи на дружеството Yuanmei, определящи неговата структура, и в устава му се посочва, че заявителят няма никакви свързани дружества. На последно място, прегледът на дневника за продажбите на Yuanmei не повдигна съмнения за наличието на клиент, свързан с това дружество. В обобщение, Комисията не установи каквато и да било връзка съгласно определението в Регламент за изпълнение (ЕС) 2015/2447 на Комисията (7). Следователно заявителят отговаря на това условие.
 (13)
 Що се отнася до условието, определено в член 2, буква в) от Регламент (ЕС) 2019/1198, а именно заявителят действително да е изнасял разглеждания продукт за Съюза след първоначалния разследван период или да е поел неотменимо договорно задължение да изнася значително количество за Съюза, Комисията установи, че след първоначалния разследван период заявителят е извършвал износ за Съюза през 2019 г. Заявителят е представил фактура, списък на стоките, коносамент и разписка за извършено плащане за поръчка, направена от испанско дружество през 2019 г.
 (14)
 Следователно Комисията заключи, че заявителят отговаря на условието, посочено в член 2 от Регламент (ЕС) 2019/1198.
 (15)
 Съответно заявителят отговаря и на трите условия за предоставяне на СНПИ, посочени в член 2 от Регламент (ЕС) 2019/1198, и поради това искането следва да бъде прието. Следователно на заявителя следва да се наложи антидъмпингово мито от 17,9 % за оказалите съдействие дружества, които не са включени в извадката от първоначалното разследване.
 Г. ОПОВЕСТЯВАНЕ
 (16)
 Заявителят и промишлеността на Съюза бяха информирани за основните факти и съображения, въз основа на които бе счетено за целесъобразно да се предостави ставката на антидъмпинговото мито, приложима за оказалите съдействие дружества, които не са включени в извадката от първоначалното разследване, на Liling Yuanmei Ceramic Co., Ltd. („Yuanmei“).
 (17)
 На страните беше дадена възможност да представят коментари. Не бяха получени никакви коментари.
 (18)
 Настоящият регламент е в съответствие със становището на Комитета, създаден съгласно член 15, параграф 1 от основния регламент,
 ПРИЕ НАСТОЯЩИЯ РЕГЛАМЕНТ:
 Член 1
 Следното дружество се добавя към приложение I към Регламент (ЕС) 2019/1198, съдържащо списъка на оказалите съдействие дружества, които не са включени в извадката:
 Дружество
 Допълнителен код
 по ТАРИК
 Liling Yuanmei Ceramic Co., Ltd.
 C556
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 6 октомври 2020 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 21.
 (2) ОВ L 189, 15.7.2019 г., стр. 8.
 (3) Регламент за изпълнение (ЕС) No 412/2013 на Съвета от 13 май 2013 г. за налагане на окончателно антидъмпингово мито и окончателно събиране на временното мито, наложено върху вноса на керамични съдове и прибори за сервиране или за кухня с произход